2016. gada       Rīkojums Nr.

Rīgā (prot. Nr.             . §)

**Grozījumi Eiropas Savienības struktūrfondu un Kohēzijas fonda**

**2014.–2020.gada plānošanas perioda darbības programmā**

**“Izaugsme un nodarbinātība”**

1. Izdarīt Eiropas Savienības struktūrfondu un Kohēzijas fonda 2014.– 2020.gada plānošanas perioda darbības programmā “Izaugsme un nodarbinātība” (apstiprināta ar Ministru kabineta 2015.gada 4.februāra rīkojumu Nr.62 “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmu “Izaugsme un nodarbinātība””) šādus grozījumus:
	* + 1. izteikt 513.punktu šādā redakcijā:

“(513) Rekonstruētās hidrotehniskās būves uzlabos kuģošanas drošību un ostas funkcionalitāti, atļaujot kuģu kustību nelabvēlīgos laika apstākļos, kādos kuģu kustība pašlaik tiek apturēta. Tas ļaus palielināt kuģošanas drošību, kā arī samazināt kuģu dīkstāves, atrodoties reidā, tādējādi mazinot kuģu dzinēju darbības rezultātā radītās emisijas. Ostu koplietošanas infrastruktūras sakārtošana radīs priekšnosacījumus vidēji ar vienas ostā pārkrautās tonnas pārvadāšanu saistītās negatīvās ietekmes uz vidi samazināšanai.”;

* + 1. izteikt 752.punktu šādā redakcijā:

“(752) 2012. gadā laukos no 18–24 gadus veciem jauniešiem mācības priekšlaicīgi pameta 13,8 %, pilsētās 8,8 %. No kopējā priekšlaicīgi skolu pametušo skaita 6,2 % bija sievietes, 14,5 % vīrieši[[1]](#footnote-1).”;

* + 1. izteikt 755.punktu šādā redakcijā:

“(755) Plānots izstrādāt preventīvo un intervences pasākumu plānu PMP risku grupu izglītojamiem, tai skaitā izvērtējot ikdienējo un neformālo mācīšanos kā nozīmīgu instrumentu pašapziņas un mācību motivācijas veidošanai. Esošā PMP monitoringa sistēma un analīze par PMP iemesliem nav pilnīga. Paredzēts atbalsts izglītības iestādēs nereģistrēto obligātā izglītības vecumā esošo bērnu uzskaites sistēmas pilnveidei, tai skaitā sasaistei ar augstāko, pieaugušo un interešu izglītību. Ir veikti uzlabojumi Valsts izglītības informācijas sistēmā attiecībā uz PMP datu uzkrāšanu un tiek pilnveidots attiecīgais normatīvais regulējums, nosakot atbildību attiecībā uz datu uzkrāšanu un mācību kavējumu novēršanu skolas, pašvaldības un valsts līmenī.”;

* + 1. izteikt 941.punktu šādā redakcijā:

“(941) SAM ietvaros tiks uzlabota sadarbība starp medicīnas un sociālo pakalpojumu sniedzējiem (sociālā darba speciālistu sadarbība ar ģimenes ārstiem, speciālistiem u.tml.), tai skaitā nodrošinot sociālā darba speciālistu apmācību. Pasākumi ir ciešā sasaistē ar deinstucionalizācijas mērķiem (t.sk. garīgās veselības ietvaros), un to īstenošanā tiks nodrošināta koordinēta pakalpojumu attīstības plānošana. SAM ietvaros tiks atbalstītas cilvēkresursu apmācības un profesionālā izaugsme ārstniecības un ārstniecības atbalsta personām, kā arī farmaceitiskās aprūpes pakalpojumu sniedzējiem, nodrošinot personu kvalifikācijas un iemaņu atbilstību prioritāro (sirds un asinsvadu, onkoloģijas, bērnu (sākot no perinatālā un neonatālā perioda) aprūpes un garīgās veselības) veselības jomu veselības tīklu attīstības vadlīnijās noteiktajām prasībām, kā arī veselības nozares plānošanas dokumentos identificētajām cilvēkresursu attīstības vajadzībām. SAM ietvaros tiks nodrošināta ārstniecības un ārstniecības atbalsta personu kvalifikācijas uzlabošana atbilstoši 9.2.3. SAM ietvaros izstrādātajām veselības tīklu attīstības vadlīnijām, nodrošinot personāla prasmju un kvalifikācijas atbilstību noteiktajām prasībām, savukārt turpmākā vispārējā kvalifikācijas uzturēšana tiks īstenota atbilstoši līdz šim valstī noteiktajai kārtībai, kas paredz, ka ārstniecības persona reizi piecos gados veic resertifikāciju par saviem vai darba devēja līdzekļiem.”;

* + 1. aizstāt tabulā Nr.3.2. (18A) kolonnas “Pamatpiešķīrums bez rezerves, EUR” 11.rindā norādīto skaitli “104 665 744” ar skaitli “105 174 366”;
		2. aizstāt tabulā Nr.3.2. (18A) kolonnas “Rezerves, EUR” 11.rindā norādīto skaitli
		“7 482 596” ar skaitli “6 973 974”;
		3. aizstāt tabulā Nr.3.2. (18A) kolonnas “Pamatpiešķīrums bez rezerves, EUR” 14.rindā norādīto skaitli “218 787 163” ar skaitli “218 278 541”;
		4. aizstāt tabulā Nr.3.2. (18A) kolonnas “Rezerves, EUR” 14.rindā norādīto skaitli
		“13 965 139” ar skaitli “14 473 761”;
		5. izteikt tabulu Nr.2.6.8. (5) šādā redakcijā:

“Tabula Nr. 2.6.8. (5)

**KF kopējie un specifiskie iznākuma rādītāji**

| ID | Rādītājs | Mērvienība | Finansējums avots | Plānotā vērtība (2023. gadā) | Datu avots | Ziņošanas regularitāte |
| --- | --- | --- | --- | --- | --- | --- |
| i.6.2.1.ak(CO12a) | Rekonstruēto vai modernizēto dzelzceļa līniju kopējais garums  | km | KF | 400 | Projekta dati | Reizi gadā |
| i.6.2.1.b | Staciju skaits kurās uzbūvēti paaugstinātie peroni | Stacijas | KF | 21 | Projekta dati | Reizi gadā” |

2. Finanšu ministrijai nedēļas laikā iesniegt Valsts kancelejā precizēto Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmu “Izaugsme un nodarbinātība”.

Ministru prezidents Māris Kučinskis

Finanšu ministre Dana Reizniece-Ozola

16.08.2016 13:38

648

Finanšu ministrijas

Eiropas Savienības fondu stratēģijas departamenta

Cilvēkresursu un publisko investīciju

plānošanas nodaļas

vecākā eksperte

Evita Bāliņa, 67083839

Evita.Balina@fm.gov.lv

1. CSP dati – mācības pārtraukušie jaunieši 18–24 gadu vecumā pilsētās un laukos pēc dzimuma (%). [↑](#footnote-ref-1)